SENA เผย “ฮันคิว” ใส่เงิน 186.12 ลบ. ร่วมทุน “เสนา เอ 14” พัฒนาคอนโดใหม่
SENA เผย "ฮันคิว" ใส่เงิน 186.12 ลบ. ร่วมทุน "เสนา เอ 14" พัฒนาคอนโดใหม่
SENA เผย "ฮันคิว" ใส่เงิน 186.12 ลบ. ร่วมทุน "เสนา เอ 14" พัฒนาคอนโดใหม่
18 ก.พ. 2564

บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่า ที่ประชุมคณะกรรมการบริษัทมีมติอนุมัติการเข้าร่วมลงทุน และลงนามในสัญญาร่วมทุน (Joint Venture Agreement) รวมถึงสัญญาซื้อขายหุ้น (Share Purchase Agreement) และ/หรือ สัญญาจองซื้อหุ้น (Share Subscription Agreement) กับ บริษัทฮันคิว ฮันชิน พร็อพเพอร์ตี้ส์ คอร์ป (Hankyu Hanshin Properties Corp.) เพื่อพัฒนาโครงการคอนโดมิเนียมร่วมกัน โดยการร่วมทุนในบริษัท เสนาดีเวลลอปเม้นท์ เอ14 จำกัด  ในสัดส่วน 51:49
ทั้งนี้ เสนา เอ14 จะเพิ่มทุนจดทะเบียนขึ้นอีก 379,000,000 บาท จากทุนจดทะเบียนเดิม 1,000,000 บาท เป็น 380,000,000 บาท โดยออกหุ้นเพิ่มทุนจำนวน 3,790,000 หุ้นมูลค่าหุ้นที่ตราไว้หุ้นละ 100 บาท ซึ่ง SENA จะซื้อหุ้นเพิ่มทุน 1,928,001 หุ้น หรือคิดเป็น 50.87% ของจำนวนหุ้นเพิ่มทุน ในราคาหุ้นละ 100 บาท รวมเป็นมูลค่า 192,800,100 บาท ขณะที่จะสละสิทธิการซื้อหุ้นเพิ่มทุนอีก 1,861,241 หุ้น หรือคิดเป็น 49.1% ในราคาหุ้นละ 100 บาท รวมเป็นมูลค่า 186,124,100 บาท เพื่อให้ฮันคิวได้รับจัดสรรหุ้นเพิ่มทุนดังกล่าว ขณะที่ฮันคิวมีสิทธิจองซื้อหุ้นเพิ่มทุน เสนา เอ 14 จำนวน 379 หุ้น และมีหุ้นซึ่งผู้ถือหุ้นรายอื่นสละสิทธิการซื้อหุ้นเพิ่มทุนอีกจำนวน 379 หุ้น ซึ่งภายหลังจากการเพิ่มทุนฮันคิวจะถือหุ้นในสัดส่วน 49%  ของจำนวนหุ้นทั้งหมดของเสนา เอ14